[{"text_idx": "#000003", "text": "Arvustus. Vahingu novelli \"Na\u0308itleja\" mo\u0303tlemapanev ja esteetiline to\u0303lgendus Salme teatris"}, {"text_idx": "#000006", "text": "\"Na\u0308itlejat otsiti igalt poolt.\" Nende so\u0303nadega algab Vaino Vahingu novell \"Na\u0308itleja\", sama lausega ka\u0308ivitub ka lavastuse \"Na\u0308itleja\" tegevus. Salme teatris dramatiseerija ja lavastajana debu\u0308teerinud Mari Rostfeldt on teinud esmalavastuseks va\u0308ga julge valiku."}, {"text_idx": "#000007", "text": "Harrastusteatrite, sh Salme teatri lavastusi on alati tore vaadata. Ma imetlen hobina\u0308itlejate oskust ja tahet igapa\u0308evato\u0308o\u0308 ko\u0303rvalt tohutud tekstimassiivid pa\u0308he saada, nende ma\u0308ngulusti ja kirge na\u0308itlemise vastu. Harrastajate repertuaar on va\u0308ga eripalgeline, alates teatri- ja kirjandusklassikast kuni lo\u0303busate komo\u0308o\u0308diateni, avar repertuaarispekter annab vo\u0303imaluse lavale astuda ka neil, kellel tahtmine suur, paraku lavana\u0308rv samuti."}, {"text_idx": "#000008", "text": "Rostfeldti trupp \u2013 Helen Kask, Roberta Vaino ja Kent Joosep \u2013 on oma lavatunnetuse, selge diktsiooni, va\u0308ljapeetuse ja ma\u0308ngu kvaliteedilt pigem vo\u0303rreldavad professionaalse teatri kui harrastusteatriga. Na\u0308itlejad teavad, mida nad teevad, ei ma\u0308ngi u\u0308le, on kogu aeg kohal, ka stseenides, kus teksti ei ole, nende kurbus ja ro\u0303o\u0303m jo\u0303uab iga vaatajani."}, {"text_idx": "#000010", "text": "Dramatiseeringut kirjutades on Rostfeldt Vahingu tekstiga ku\u0308ll pisut ma\u0308nginud \u2013 novelli minategelane on poeg, kuid ko\u0303nealuses lavastuses tu\u0308tar, samuti leiab viiteid mitmele, hiljuti vo\u0303i veel praegugi erinevate teatrite ma\u0308ngukavas olevale lavastusele. Kuid kuidas selline vahetus konteksti muudab ning ta\u0308nasele vaatajale mo\u0303tlemisainet ning kaasajaga paralleele tekitab, seda tuleb juba vaadata improviseeritud teatrisaalis."}, {"text_idx": "#000011", "text": "Nimelt otsitakse na\u0308itlejat Salme kultuurikeskuse keldrikorrusel asuvas kohvikus \"Leelo\", kus minimalistlik lavaruum on nii ringtee kui ka hotelli fuajee, aga ka numbrituba ja raudteejaam. Vahingu tekst ei vaja taustale videopilti ega lavale aksessuaaride kuhja. Ka to\u0303lgenduses antakse vaatajale vabad ka\u0308ed: on see isa ja tu\u0308tre lugu, eneseotsingute lugu, armastuse otsimise, u\u0308ksilduse vo\u0303i hoopis po\u0303genemise lugu? Ko\u0303ik so\u0303ltub vaataja meeleolust just selles ajahetkes, mil ta istub ha\u0308maras teatrikohvikus ja mo\u0303tiskleb teemade u\u0308le, mis u\u0308hel vo\u0303i teisel moel puudutavad teda ennast."}, {"text_idx": "#000012", "text": "Ka mind suunas \"Na\u0308itleja\" mo\u0303nena\u0308dalaste vahedega mo\u0303tlema erinevatele eluhetkedele \u2013 esimesel vaatamisel ko\u0303netas mind u\u0308ksilduse teema, teisel korral armastuse otsimine ning kolmandal korral isa ja tu\u0308tre omavahelised suhted, mille varjus peidab end po\u0303genemise lugu. Teatrist paremat kohta igapa\u0308evaste muremo\u0303tete ja probleemide eest po\u0303genemiseks on raske leida."}, {"text_idx": "#000013", "text": "Kui meenutada siinkohal, et Vahing oli psu\u0308hhiaater, siis tema amet kumab la\u0308bi ka tema tekstidest. Nii pakubki mitmekihiline novell \"Na\u0308itleja\" lugejale erinevaid vo\u0303imalusi leida tegelastega sarnasusi, na\u0308ha oma probleeme selgemini ning vo\u0303ib-olla seela\u0308bi ma\u0308rgata ka elumustrite kordumist. Rostfeldti dramatiseering kannab endas edasi sama joont."}, {"text_idx": "#000014", "text": "Helen Kask minategelase rollis veab etendust kindlaka\u0308eliselt, ta dikteerib tempot, andes vaatajale ka\u0308tte loo meeleolu. Ta olnud vaadatud etendustes su\u0308nge ja ka\u0308heha\u0308a\u0308lne, seeja\u0308rel jo\u0303uga vaoshoitud, endal silmad pisarais, kuid ka irooniline ja ma\u0308nguline. Ebatavaliselt pika prooviperioodi ja\u0308rel on trupp kokku kasvanud ning nii Roberta Vaino kui ka Kent Joosep vo\u0303tavad Kase etteantud tonaalsuse ja ru\u0308tmi kergelt vastu ning la\u0308hevad sellega kaasa, misla\u0308bi joonistusidki erinevaid etendusi vaadates va\u0308lja erinevad teemad."}, {"text_idx": "#000015", "text": "Kui Kent Joosep isa rollis oli esietendusel rabe ja tuntava lavana\u0308rviga, siis ja\u0308rgmistel etendustel enam mitte. Jagades lava kahe sa\u0308rava noore naisega, ei kao ta nende varju a\u0308ra, vaid hoiab kindlalt oma positsiooni loos peituvate su\u0308ndmuste arengutes. Noorukese Roberta Vaino u\u0308lesanne on tuhiseda isa-tu\u0308tre elust la\u0308bi eripalgeliste rollidega, taksojuhist kuni kirjandusteadlase haridusega insenerini."}, {"text_idx": "#000016", "text": "Afis\u030ci ja reklaamiklipi ja\u0308rgi vo\u0303iks \"Na\u0308itlejat\" pidada mo\u0303istatuslikuks tumedaks po\u0303nevikuks, lavastuse su\u0308gav filosoofiline sisu ning lavakujunduse (Mari Rostfeldt) minimalism ja lihtne joon sobiks kui valatult mo\u0303ne pika traditsiooniga erateatri blackbox'i. Lavastusele on originaalmuusika kirjutanud Oliver Valk, kelle koosto\u0308o\u0308 Rostfeldtiga sai alguse paar aastat tagasi, kui Salme teatris etendus Ts\u030cehhovi \"Kajakas\" (lavastaja Alo Ko\u0303rve, lavastaja assistent Mari Rostfeldt)."}, {"text_idx": "#000017", "text": "Sageli kiputakse mainima, et harrastusteatritel on oma publik, professionaalsetel teatritel oma. Vahingu/Rostfeldi \"Na\u0308itleja\" on just selline lavastus, mille puhul tasub mo\u0303lemal publikugrupil avada Salme teatri uks, julgelt sisse astuda ning lasta end positiivselt u\u0308llatada."}, {"text_idx": "#000018", "text": "Ma\u0308rt Meos: liigume tagasi sinna, kus oli ainult kaheksa riigiteatrit ja kinnine ring"}, {"text_idx": "#000022", "text": "Triin Ruumet: olen proovinud po\u0303geneda filmindusest mo\u0303nda teise valdkonda, aga pole suutnud"}, {"text_idx": "#000037", "text": "Endla teater kuulutas va\u0308lja uue teatrijuhi konkursi"}, {"text_idx": "#000047", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000048", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}]